Illum il-Kunsill adotta mandati għal negozjati dwar żewġ proposti li jagħmlu parti mill-pakkett dwar il-finanzi diġitali, ir-"Regolament dwar is-Swieq fil-Kriptoassi (MiCA) u l-"Att dwar ir-Reżiljenza Operazzjonali Diġitali" (DORA). Dan il-ftehim jifforma l-mandat għal negozjati tal-Kunsill għan-negozjati tat-trilogu mal-Parlament Ewropew. Il-finanzi diġitali huma parti dejjem aktar importanti mix-xenarju ekonomiku tal-Ewropa. Huwa essenzjali li jinħoloq ambjent stimulanti għan-negozji innovattivi filwaqt li jittaffew ir-riskji għall-investituri u l-konsumaturi. Naħseb li l-ftehim tal-lum jikseb il-bilanċ it-tajjeb bejn dawn tal-aħħar. Iż-żewġ fajls huma prijorità għall-presidenza u issa nittamaw fi qbil bla dewmien mal-Parlament Ewropew dwar dawn il-proposti. Andrej Šircelj, Ministru għall-Finanzi tas-Slovenja L-għan tal-MiCA huwa li jinħoloq qafas regolatorju għas-suq tal-kriptoassi li jappoġġa l-innovazzjoni u li jislet mill-potenzjal tal-kriptoassi b'mod li jippreserva l-istabbiltà finanzjarja u jipproteġi lill-investituri. Id-DORA għandu l-għan li joħloq qafas regolatorju dwar ir-reżiljenza operazzjonali diġitali li permezz tiegħu d-ditti kollha jiżguraw li jkunu jistgħu jifilħu għal kull tip ta' tfixkil u theddid relatat mal-ICT, sabiex jiġi evitat u jittaffa it-theddid ċibernetiku. Informazzjoni ġenerali u l-passi li jmiss Il-Kummissjoni ppreżentat il-pakkett dwar il-finanzi diġitali fl-24 ta' Settembru 2020. Il-pakkett fih strateġija għall-finanzi diġitali, proposti dwar is-swieq fil-kriptoassi (MiCA), ir-reżiljenza operazzjonali diġitali (DORA) u proposta dwar teknoloġija ta' reġistru distribwit (DLT). Dan il-pakkett jimla lakuna fil-leġiżlazzjoni eżistenti tal-UE billi jiżgura li l-qafas legali attwali ma joħloqx ostakli għall-użu ta' strumenti ġodda għall-finanzi diġitali u, fl-istess ħin, jiżgura li tali teknoloġiji u prodotti ġodda jaqgħu fil-kamp ta' applikazzjoni tar-regolamentazzjoni finanzjarja u tal-arranġamenti tal-ġestjoni tar-riskju operazzjonali ta' ditti attivi fl-UE. Għalhekk, il-pakkett għandu l-għan li jappoġġa l-innovazzjoni u l-adozzjoni ta' teknoloġiji finanzjarji ġodda filwaqt li jipprovdi livell xieraq ta' protezzjoni tal-konsumatur u tal-investitur. Il-Kunsill u l-Parlament Ewropew issa ser jidħlu f'negozjati tat-trilogu dwar il-proposti. Ladarba jintlaħaq ftehim politiku proviżorju bejn in-negozjaturi tagħhom, iż-żewġ istituzzjonijiet ser jadottaw formalment ir-regolamenti. Adozzjoni tal-mandat ta' negozjar tal-Kunsill dwar il-pakkett dwar il-finanzi diġitali Din ir-riżorsa bħalissa hi disponibbli biss bil-lingwa jew il-lingwi li ġejjin: Mandat ta' negozjar tal-Kunsill għar-regolament dwar is-swieq fil-kriptoassi Din ir-riżorsa bħalissa hi disponibbli biss bil-lingwa jew il-lingwi li ġejjin: Addendum għall-mandat ta' negozjar tal-Kunsill għar-regolament dwar is-swieq fil-kriptoassi Din ir-riżorsa bħalissa hi disponibbli biss bil-lingwa jew il-lingwi li ġejjin: Mandat ta' negozjar tal-Kunsill għar-regolament dwar ir-reżiljenza operazzjonali diġitali Din ir-riżorsa bħalissa hi disponibbli biss bil-lingwa jew il-lingwi li ġejjin: Mandat ta' negozjar parzjali tal-Kunsill għad-Direttiva Emendatorja li takkumpanja l-proposti tal-pakkett dwar il-Finanzi Diġitali Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni għal Regolament dwar is-Swieq fil-Kriptoassi Proposta tal-Kummissjoni għal Regolament dwar ir-Reżiljenza Operazzjonali Diġitali Proposta tal-Kummissjoni għal Regolament dwar reġim pilota għall-infrastrutturi tas-suq ibbażati fuq it-teknoloġija ta' reġistru distribwit Strateġija għall-finanzi diġitali għall-UE